Икенсеһе, Мөслим Кәззән тигәне, Мөхәммәттең үҙе янына инеп ислам динен ҡабул иткәне, күпмелер ғүмер үткәс, йәнә уға килеп: «Мин дә, һинең кеүек, Алланың бер илсеһемен», — тип хәбәр һалды. Бер дәлил итеп ҡулындағы хөрмә ағасынан эшләнгән таяғын күрһәтте. Имеш, уға Мөхәммәттең тәҡдире лә, үҙенең алмаш рәсүллеге лә хикмәтләп яҙылған. Ул да, йәнәһе, Аллаһы ҡөҙрәте менән Ҡөрьән төҙөгән. Быныһы рәсүл ҡулынан нисектер имен ҡотолған йәки уға ниндәйҙер ирек ҡуйылып, байтаҡ ғүмер хатлашып, рәсүллек дәғүә итеп, үҙе эйәрсендәр йыйып йөрөй.